तेक्वान्दोमा शुभाङ्गीलाई स्वर्ण
पुलिसकी शुभाङ्गी श्रेष्ठले ११ औं कोरियन एम्बासडर खुला तेक्वान्दो प्रतियोगितामा स्वर्ण पदक जितेकी छन् । जुनियर महिला ५९ केजीमुनि फाइनलमा उनले राजदेवी तेक्वान्दोकी प्रज्ञा परियारलाई पराजित गरिन् ।
काठमाडौँ — पुलिसकी शुभाङ्गी श्रेष्ठले ११ औं कोरियन एम्बासडर खुला तेक्वान्दो प्रतियोगितामा स्वर्ण पदक जितेकी छन् । जुनियर महिला ५९ केजीमुनि फाइनलमा उनले राजदेवी तेक्वान्दोकी प्रज्ञा परियारलाई पराजित गरिन् ।महिला ५४ केजीमुनि पुलिसकी सीता तामाङ, ४४ केजीमुनि लैनचौर तेक्वान्दोकी लेग्डेन साङमो तामाङ र ६३ केजीमुनि ममता रिजालले स्वर्ण जिते । जुनियर पुरुष ४५ केजीमुनि सुप्रिम वजगाईं विजयी भए ।सिनियर व्यक्तिगत महिला पुम्सेमा पुलिसकी सीता तामाङ, जुनियर पुरुष टिम पुम्सेमा नुवाकोटका अपिल लामा, साजन तामाङ र केशव बराम, जुनियर महिला टिम पुम्से सैनिक मावि विजेश्वरीका एन्जिला मोक्तान, लक्ष्मी सुनाखरी मगर र निकिता राउतले स्वर्ण जितेका थिए ।जुनियर महिला पेयर पुम्सेमा हात्तिवन तेक्वान्दोकी रोस्लिन ओझा र युकेन चौगुठी, सिनियर पेयर पुम्से ३० वर्षमाथि पुलिसका सीता तामाङ र प्रेमकुमार दर्नाल, सिनियर पुरुष व्यक्तिगत पुम्से ३० वर्षमाथि आर्मीका सन्जिवकुमार ओझा तथा १८–३० वर्ष सिनियर पुरुष व्यक्तिगत पुम्सेमा पुलिसका जितबहादुर बोटेले स्वर्ण जिते ।व्यक्तिगत पुम्सेको १८–३० वर्षमा आर्मीकी प्रशंसा क्षेत्री, टिम पुम्सेको ३० वर्षमाथि आर्मीका सन्जिवकुमार ओझा, रेजिन रिमाल र रामकुमार पोखरेल, पेयर पुम्सेको १८–३० वर्षमा पुलिसका निशा दर्नाल र अस्मिन राउत, टिम पुम्सेको १८–३० वर्षमा पुलिसका जितबहादुर बोटे, अञ्जन चौधरी र अस्मिन राउत तथा टिम पुम्से १८–३० वर्षमा पुलिसका निशा दर्नाल, सविना घले र सुशिला राईले स्वर्ण पदक जितेका छन् ।